पेशावर। पाकिस्तान और उत्तरी पूर्वी अफगानिस्तान के कुछ हिस्सों में शुक्रवार रात भूकंप के झटके महसूस किए गए। भूकंप के चलते 30 लोगों के जख्मी होने की बात सामने आई है। पाकिस्तान के पेशावर के अलग-अलग हिस्सों में नुकसान और लोगों के घायल होने की जानकारी मिली है।
अमेरिकी भूवैज्ञानिक सर्वेक्षण केंद्र के अनुसार भूकंप की तीव्रता रिक्टर पैमाने पर 6.4 आंकी गई। भूकंप का केन्द्र अफगानिस्तान और ताजिकिस्तान की सीमा के पास बदकशां प्रांत की राजधानी फयजाबाद से 81 किलोमीटर दूर दक्षिणी पूर्वी हिस्से में था।
पाकिस्तान में इस्लामाबाद, रावलपिंडी, लाहौर, पेशावर समेत कई शहरों में लगभग एक मिनट तक झटके महसूस किए गए। घबराकर लोग अपने घरों से बाहर निकल गए। वहीं, खैबर पख्तूनख्वा प्रांत सरकार ने भूकंप के तुरंत बाद रेड अलर्ट जारी कर दिया।
hin_Deva awa_Deva hin_Deva